บลจ.ธนชาตขายกองทุนตราสารหนี้11เดือน
บลจ.ธนชาต เปิดขายกองทุนตราสารหนี้ในประเทศ อายุ 11 เดือน ตั้งแต่วันที่ 18-24 พ.ย.นี้
17 พ.ย. 2553

บลจ.ธนชาต เปิดขายกองทุนตราสารหนี้ในประเทศ อายุ 11 เดือน ตั้งแต่วันที่ 18-24 พ.ย.นี้
รายงานข่าวจากบริษัทหลักทรัพย์จัดการกองทุน (บลจ.) ธนชาต เปิดเผยว่า บริษัทจะเสนอขายกองทุนเปิดธนชาตตราสารหนี้ 9 ( TFIX9 ) อายุโครงการประมาณ 11 เดือน มูลค่าโครงการ 1,000 ล้านบาท ลงทุนขั้นต่ำ 5,000 บาท เสนอขายเพียงครั้งเดียว (IPO) ระหว่างวันที่ 18 - 24 พ.ย.2553 
TFIX9 เป็นกองทุนที่มีนโยบายการลงทุนในหรือมีไว้ซึ่งซึ่งตราสารแห่งหนี้ภาคเอกชนและหรือภาครัฐ ที่มีคุณภาพ มีความสามารถในการชำระดอกเบี้ยหรือเงินต้นสูง และหรือเงินฝาก หรือตราสารที่เทียบเท่าเงินสด หรือหลักทรัพย์หรือทรัพย์สินอื่น หรือการหาดอกผลโดยวิธีอื่นตามที่สำนักงานคณะกรรมการ ก.ล.ต.กำหนดหรือเห็นชอบให้กองทุนลงทุนได้ กองทุนดังกล่าวเป็นทางเลือกในการลงทุนให้กับผู้ลงทุนที่ต้องการลงทุนในกองทุนตราสารหนี้ระยะสั้น ระยะเวลาลงทุนประมาณ 11 เดือน